കൊടിക്കുന്നില് സുരേഷ് സരിന്റെ വീട് സന്ദര്ശിച്ചു ചങ്ങനാശേരി: കടബാധ്യതയെത്തുടര്ന്ന് ജീവനൊടുക്കിയ സരിന് മോഹനന്റെ വീട് കൊടിക്കുന്നില് സുരേഷ് എംപി സന്ദര്ശിച്ചു. കാനറാ ബാങ്ക് കുറിച്ചി ശാഖയില് സരിന് നല്കിയ മുദ്രാ വായ്പാ അപേക്ഷ നിസാര കാര്യങ്ങള് പറഞ്ഞു നിഷേധിച്ച ശാഖ മുന് മാനേജരുടെ നടപടി അന്വേഷിക്കുമെന്നും യാതൊരു ഉപാധിയും കൂടാതെ സരിന്റെ ഭാര്യയ്ക്ക് ലോണ് അനുവദിക്കുമെന്നും കാനറാ ബാങ്ക് റീജിയണല് മനേജര് അറിയിച്ചതായി കൊടിക്കുന്നില് സുരേഷ് എംപി പറഞ്ഞു. സരിന് വായ്പ നിഷേധിച്ചിരുന്നതായുള്ള വിവരം ഭാര്യ രാധു അറിയിച്ചതുപ്രകാരമാണ് കൊടിക്കുന്നില് സുരേഷ് കാനറാ ബാങ്കിന്റെ റീജണല് മാനേജരുമായി ഫോണില് ബന്ധപ്പെട്ടത്. ജില്ലാ പഞ്ചായത്തംഗം പി.കെ. വൈശാഖ്, കോണ്ഗ്രസ് മണ്ഡലം പ്രസിഡന്റ് ബിനു സോമന്, ബിജു കന്പോളത്ത് പറന്പ്, അരുണ് ബാബു, റ്റി.എസ്. സാബു, എ.കെ. അന്പിളിക്കുട്ടന് എന്നിവരും എംപിക്കൊപ്പം ഉണ്ടായിരുന്നു.